Το ***Μέλι*** (τουρκικά: Bal‎‎) είναι μια γερμανοτουρκική δραματική παραγωγή που γυρίστηκε το 2010 σε σκηνοθεσία του Σεμίχ Καπλάνογλου. Πρόκειται για την τρίτη και τελευταία ταινία της «Τριλογίας του Γιουσούφ», η οποία περιλαμβάνει και ακόμη τις ταινίες *Αυγό* και *Γάλα*.  Η ταινία έκανε πρεμιέρα στις 16 Φεβρουαρίου 2010 στο 60ο Διεθνές Φεστιβάλ Κινηματογράφου του Βερολίνου,   όπου έγινε η τρίτη τουρκική ταινία, μετά το *Άνυδρο καλοκαίρι* το 1964 και το *Μαζί ποτέ* το 2004, που κέρδισε το βραβείο της Χρυσής Άρκτου.  Το *Μέλι*, που κυκλοφόρησε σε όλη την Τουρκία στις 9 Απριλίου 2010, επιλέχθηκε ως επίσημη υποψηφιότητα της Τουρκίας για το βραβείο καλύτερης ξενόγλωσσης ταινίας στα 83α όσκαρ,  αλλά δεν έφτασε στις τελικές υποψηφιότητες.

Πλοκή
-----

Στην απομακρυσμένη και υπανάπτυκτη περιοχή της Ανατολικής Μαύρης Θάλασσας, ένα εξάχρονο αγόρι, ο Γιουσφούφ, περιπλανιέται μέσα στο δάσος ψάχνοντας τον χαμένο πατέρα του και προσπαθώντας να κατανοήσει τη ζωή του. Ο πατέρας του είναι ένας μελισσοκόμος του οποίου οι μέλισσες έχουν εξαφανιστεί απροσδόκητα, γεγονός που απειλεί το εισόδημά του. Ο πατέρας του Γιουσφούφ σκοτώνεται σε ένα παράξενο ατύχημα.  Υπάρχουν λίγοι διάλογοι και μουσική στην ταινία. Οι τρεις βασικοί χαρακτήρες, δηλαδή ο Γιουσούφ και οι γονείς του, είναι σχεδόν σιωπηλοί και το σάουντρακ είναι γεμάτο με ήχους του δάσους και των πλασμάτων που ζουν εκεί.  Το περιβάλλον είναι ένα επαναλαμβανόμενο θέμα.

Διανομή
-------

* Erdal Beşikçioğlu ως Γιακούπ
* Tülin Özen ως Ζεχρά
* Alev Uçarer
* Bora Altaş ως Γιουσφούφ
* Ayşe Altay

Παραγωγή
--------

Το *Μέλι* είναι η τελευταία ταινία της αυτοβιογραφικής «Τριλογίας του Γιουσούφ» του Καπλάνογλου, που πήρε το όνομά της από τον κεντρικό χαρακτήρα της ταινίας, όπως και των δύο προηγούμενων ταινιών της τριλογίας: της πρώτης ταινίας, *Αυγό* (*Yumurta*, 2007), και της δεύτερης, *Γάλα* (*Süt*, 2008).  *Το* *Αυγό* προβλήθηκε στις Φεστιβάλ των Καννών, ενώ το *Γάλα* στο Φεστιβάλ της Βενετίας.  Η τριλογία διανύει αντίστροφη χρονολογική σειρά  και ως εκ τούτου το *Μέλι* εξερευνά την παιδική ηλικία του Γιουσούφ.

Η ταινία γυρίστηκε στην περιοχή Çamlıhemşin της Ριζούντας στη βορειοανατολική Τουρκία και αποτελεί συμπαραγωγή της τουρκικής εταιρείας Kaplan και της Heimatfilm της Γερμανίας.  Το σενάριο της ταινίας υποστηρίχθηκε από επιχορήγηση 25.000 τουρκικών λιρών (περίπου 12.000 € ή 16.500 $) από το Ταμείο Ανάπτυξης Σεναρίων του Φεστιβάλ Κινηματογράφου της Αττάλειας, ενώ η παραγωγή υποστηρίχθηκε από χρηματοδότηση που προήλθε από το ταμείο Eurimages του Συμβουλίου της Ευρώπης, από το Ίδρυμα Κινηματογράφου Βόρειας Ρηνανίας-Βεστφαλίας στη Γερμανία και από τα γερμανικά τηλεοπτικά κανάλια ZDF και Arte.

Κριτικές
--------

Η ταινία έλαβε θετικές κριτικές. Ο κινηματογραφικός ιστότοπος Rotten Tomatoes αναφέρει ότι το 88% των 25 επαγγελματιών κριτικών έκανε θετική κριτική στην ταινία.  Η Katja Nicodemus (*Die Zeit*) επαίνεσε την ταινία ως μια "υπαρξιακή αφήγηση για τον τρόπο που βλέπει ένα παιδί τον κόσμο, για την απώλεια και για το πένθος". Ο Detlef Kuhlbrodt (*Die* Tageszeitung) μίλησε για μια "διαλογιστική" ταινία ενώ η Christina Tilmann (*Tagesspiegel*) την περιέγραψε ως "μία από τις πιο όμορφες και πιο προσωπικές ταινίες αυτού του φεστιβάλ... που επιτρέπει στον θεατή να ονειρεύεται. Μοιάζει με άνεμος, με οξυγόνο, με αέρας που θέλεις να διατηρήσεις μαζί σου όσο μπορείς. Ή σαν ήλιος που λάμπει στο δάσος μέσα από υπέροχα ψηλά δέντρα".

Διακρίσεις
----------

Το *Μέλι* διακρίθηκε ανάμεσε σε 19 άλλες ταινίες από όλον τον κόσμο και απέσπασε τη Χρυσή Άρκτο.  Η νίκη της θεωρήθηκε έκπληξη από ορισμένους.  Σε μια συνέντευξη τύπου, ο Καπλάνογλου είπε: «Για τις τουρκικές ταινίες, αυτό είναι ένα πολύ σημαντικό βραβείο. Αποτελεί βοήθεια για την παραγωγή καλύτερων ταινιών."  Η ταινία διαγωνίστηκε στα 23α Βραβεία Ευρωπαϊκού Κινηματογράφου στο Τάλιν στις κατηγορίες καλύτερη ταινία, καλύτερος σκηνοθέτης και καλύτερη κινηματογραφία.  Τέλος, το *Μέλι* αποτέλεσε την εναρκτήρια ταινία στο Πανόραμα Ευρωπαϊκού Κινηματογραφικού της Αθήνας το 2010.

Παραπομπές
----------

1. ↑  www.imdb.com/title/tt1571724/. Ανακτήθηκε στις 15  Απριλίου 2016.
2. ↑  stopklatka.pl/film/miod-2010. Ανακτήθηκε στις 15  Απριλίου 2016.
3. ↑  *filmportal.de*.
4. 1 2 3  (Αγγλικά) *Internet Movie Database*. tt1571724. Ανακτήθηκε στις 9  Ιανουαρίου 2020.
5. 1 2  (Αγγλικά) *Internet Movie Database*. nm2640072. Ανακτήθηκε στις 9  Ιανουαρίου 2020.
6. ↑  (Αγγλικά) *Internet Movie Database*. tt1571724. Ανακτήθηκε στις 7  Ιανουαρίου 2020.
7. ↑  (Αγγλικά) *Internet Movie Database*. www.imdb.com/title/tt1571724/releaseinfo. Ανακτήθηκε στις 20  Αυγούστου 2016.
8. ↑  nmhh.hu/dokumentum/158992/2010\_filmbemutatok\_osszes.xlsx.
9. ↑  «Bal-Honey Competing at the 60th Berlin Film Festival» (PDF). Kaplan Film. Ανακτήθηκε στις 19 Φεβρουαρίου 2010.
10. ↑  «Bal (Honey) film file». *Berlinale program*. Αρχειοθετήθηκε από το πρωτότυπο στις 20 Φεβρουαρίου 2010. Ανακτήθηκε στις 19 Φεβρουαρίου 2010.
11. ↑  «Berlin festival unveils full lineup», *Hollywood Reporter*, 1 February 2010, ανακτήθηκε στις 2021-05-08
12. ↑   *Roman Polanski wins best director award at Berlin*, BBC News, 20 February 2010,  .
13. ↑  «*Bal/Honey* to Represent Turkey in Acadamey Awards». *TRT*. Ανακτήθηκε στις 4 Οκτωβρίου 2010.
14. ↑  «9 Foreign Language Films Continue to Oscar Race». *oscars.org*. Ανακτήθηκε στις 19 Ιανουαρίου 2011.
15. ↑  «Polanski wins best director», *The Straits Times*, 21 February 2010, ανακτήθηκε στις 2021-05-08 .
16. ↑  Bennett, Ray (17 February 2010), «Honey – Film Review», *Hollywood Reporter*, ανακτήθηκε στις 2021-05-08 .
17. ↑  Kate Connolly (21 February 2010), «Roman Polanski wins best director prize in Berlin», *The Guardian*,  .
18. ↑   *Turkish film, Polanski winners at Berlin film fest*, CBC News, 20 February 2010,  .
19. ↑  Roderick Conway Morris (27 August 2008). «Golden Lion Prepares to Roar as Venice Opens Its Annual Film Festival». *The New York Times*.. Ανακτήθηκε στις 21 February 2010.
20. ↑  «Egg» (PDF). *Press Kit*. Kaplan Film Production. 7 Μαΐου 2007. Ανακτήθηκε στις 30 Απριλίου 2008.
21. ↑  «Turkish film 'Bal' wins top honors at Berlinale». Deutsche Welle. 20 February 2010. Αρχειοθετήθηκε από το πρωτότυπο στις 2011-06-05.. Ανακτήθηκε στις 21 February 2010.
22. ↑  «Council of Europe to support Turkish film», *Hürriyet*, ανακτήθηκε στις 21 February 2010 .
23. 1 2  Honey - Rotten Tomatoes
24. ↑  «Polanski wins Berlin's Best Director award». euronews. 21 February 2010. Αρχειοθετήθηκε από το πρωτότυπο στις 2011-06-05.. Ανακτήθηκε στις 21 February 2010.
25. ↑  Tracey Gudwin (21 February 2010). «Turkish filmmaker top winner at Berlin film fest». Xinhua News Agency.. Ανακτήθηκε στις 21 February 2010.
26. ↑  «Nominations for the 23rd European Film Awards». *europeanfilmacademy.org*. European Film Academy. 6 Νοεμβρίου 2010. Αρχειοθετήθηκε από το πρωτότυπο στις 9 Νοεμβρίου 2010. Ανακτήθηκε στις 7 Νοεμβρίου 2010.
27. ↑  «Επίσημη «πρώτη» με την ταινία το «Μέλι» στο Πανόραμα Ευρωπαϊκού Κινηματογραφικού». *Το Βήμα*.
28. ↑  «Γλυκιά πρεμιέρα με το "Μέλι"». *Περιοδικό Σινεμά*.
29. ↑  «Πανόραμα Ευρωπαικού Κινηματογράφου». *Ελληνικό Κέντρο Κινηματογράφου*. Αρχειοθετήθηκε από το πρωτότυπο στις 8 Μαΐου 2021. Ανακτήθηκε στις 8 Μαΐου 2021.

Εξωτερικοί σύνδεσμοι
--------------------

* Επίσημος ιστότοπος της εταιρείας Kaplan
* *Μέλι*   στην IMDb
* Παρουσίαση της ταινίας από το περιοδικό Σινεμά
* Παρουσίαση της ταινίας από τις Κινηματογραφικές Προβολές
* Παρουσίαση της ταινίας από το ελculture Αρχειοθετήθηκε 2021-05-08 στο Wayback Machine.